**Bodolyabér Község Önkormányzata Képviselő-testületének 3/2024. (II. 12.) önkormányzati rendelete**

**az egészségügyi alapellátási körzetek megállapításáról szóló 6/2016. (XII.20.) önkormányzati rendelet módosításáról**

Bodolyabér község Önkormányzatának Képviselő - testülete az egészségügyi alapellátásról szóló 2015. évi CXXIII. törvény 6. § (1) bekezdésében kapott felhatalmazás alapján, az Alaptörvény 32. cikk (1) bekezdés a) pontjában, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 4. pontjában és az egészségügyi alapellátásról szóló 2015. évi CXXIII. törvény 5. § (1) bekezdésében meghatározott feladatkörében eljárva a következőket rendeli el:

**1. §**

Az egészségügyi alapellátási körzetek megállapításáról szóló Bodolyabér Község Önkormányzat képviselőtestületének 6/2016 (XII.20..) önkormányzati rendelete 1. melléklete az 1. melléklet szerint módosul.

**2. §**

Ez a rendelet 2024. február 13-án lép hatályba.

Pataki Sándorné dr. Keresztes Izabella

polgármester jegyző

Kihirdetve: 2024. február 12.

dr. Keresztes Izabella

jegyző

*1. melléklet a 3/2024. (II. 12.) önkormányzati rendelethez*

1. Az egészségügyi alapellátási körzetek megállapításáról szóló Bodolyabér Község Önkormányzat képviselőtestületének 6/2016 (XII.20..) önkormányzati rendelete 1. melléklet 2) pont helyébe a következő pont lép:

„2) Az alapellátáshoz kapcsolódó ügyeleti ellátást az Országos Mentőszolgálat látja el. ”

2. Az egészségügyi alapellátási körzetek megállapításáról szóló Bodolyabér Község Önkormányzat képviselőtestületének 6/2016 (XII.20..) önkormányzati rendelete 1. melléklet 5) pont helyébe a következő pont lép:

„5) Bodolyabér község Önkormányzatának teljes közigazgatási területe a fogorvosi ügyelet vonatkozásában további más településekkel alkot egy fogorvosi körzetet. A rendelési időn túli fogorvosi ügyelet helyszíne 7623 Pécs, Tüzér utca 1**.** szám alatt található.”

3. Az egészségügyi alapellátási körzetek megállapításáról szóló Bodolyabér Község Önkormányzat képviselőtestületének 6/2016 (XII.20..) önkormányzati rendelete 1. melléklet 6) pont helyébe a következő pont lép:

„6) A fogorvosi sürgősségi ellátás (hétvégén és ünnepnapokon) ügyelet helyszíne 7623 Pécs, Tüzér utca 1**.** szám alatt található.”

Végső előterjesztői indokolás

Az ügyeleti rendszer változása miatt szükségessé vált a rendelet módosítása.